《题望韶亭》
宋代·杨万里

新隆寺後看韶石，三三两两略依稀。
金坑违头看韶石，十十五五不整齐。
一来望韶亭上看，九韶八音堆一案。
金锺大镛浮水涯，王瑟瑶琴倚天半。
尧时文物也粗疏，礼乐犹带鸿荒余。
茅茨殿上槌土鼓，苇龠声外无笙竽。
黄能郎君走川岳，领取后夔搜礼乐。
峄山桐树半夜鸣，泗水石头清昼跃。
山只川后争献珍，姚家制作初一新。
帝思南岳来时巡，宫琛庙宝皆骏奔。
曲江清澈碧琼软，海山孤尖翠屏展。
天颜有喜后夔知，一奏云韶供亚饭。
帝登九疑忘却归，不知斑尽湘笛枝。
后夔一胫跛莫随，坐委众乐江之湄。
仪凤舞兽扫无迹，独留一狻守其侧。
至今唤作狮子石，雨淋日炙烂不得。
洞庭张乐已莓苔，犍为获磬亦尘埃。
不如九韶故无恙，戛击尚可冬起雷。
何时九秋霜月里，来听湘妃瑟声美。
曲终道是不见人，江上数峰是谁子。

作者简介：杨万里（1127年10月29日－1206年6月15日），字廷秀，号诚斋。吉州吉水（今江西省吉水县黄桥镇湴塘村）人。南宋著名诗人、大臣，与陆游、尤袤、范成大并称为“中兴四大诗人”。因宋光宗曾为其亲书“诚斋”二字，故学者称其为“诚斋先生”。杨万里一生作诗两万多首，传世作品有四千二百首，被誉为一代诗宗。他创造了语言浅近明白、清新自然，富有幽默情趣的“诚斋体”。杨万里的诗歌大多描写自然景物，且以此见长。他也有不少篇章反映民间疾苦、抒发爱国感情的作品。著有《诚斋集》等。